text: Troels Ravn skal nu uddele 500 mill. kr.  
  24 oktober 2014 kl. 11.08
  Det socialdemokratiske folketingsmedlem Troels Ravn er i dag fredag udpeget som formand for Sydslesvigudvalget.
  Posten som formand for udvalget blev ledig, da partikammeraten Henrik Dam Kristensen blev beskæftigelsesminister. 
  Troels Ravn havde i Flensborg Avis åbent meldt sit kandidatur og fortalt om sit ønske om at stå i spidsen for Sydslesvigudvalget.Troels Ravn er valgt i Vejenkredsen for Socialdemokraterne, hvor han tidligere har været byrådsmedlem. Han er partiets kultur- og medieordfører.
  Sydslesvigsudvalget uddeler 600 mill. kr. om året til foreninger, organisationer, skoler m.m. der er tilknyttet det danske mindretal i Tyskland.
  